RO Jurnalul Oficial al Uniunii Europene C 227/3

Informații comunicate de statele membre privind ajutoarele de stat acordate în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001

(2008/C 227/03)

Ajutor nr.: XA 270/07

Stat membru: Republica Slovenia

Regiunea: Občina Prebold

Denumirea sistemului de ajutoare sau denumirea întreprinderii care beneficiază de ajutorul individual: Pomoč za ohranjanje in razvoj kmetijstva ter podeželja v občini Prebold za programsko obdobje 2007–2013

Temeiul juridic: Pravilnik o dodeljevanju pomoči za ohranjanje in razvoj kmetijstva ter podeželja v občini Prebold za programsko obdobje 2007–2013

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii:

2007: 37 000 EUR

2008: 37 000 EUR

2009: 39 000 EUR

2010: 39 000 EUR

2011: 40 000 EUR

2012: 40 000 EUR

2013: 40 000 EUR

Intensitatea maximă a ajutoarelor:

1. Investiții în exploatații agricole pentru producția primară:

— până la 50 % din costurile eligibile în zonele defavorizate,

— până la 40 % din costurile eligibile în alte zone,

— până la 60 % din costurile eligibile în zonele defavorizate și până la 50 % din costurile eligibile în alte zone, în cazul în care investițiile sunt realizate de tineri agricultori în termen de cinci ani de la data instalării.

Ajutoarele se acordă pentru investiții în scopul renovării elementelor exploatațiilor agricole și achiziționării de echipamente utilizate în producția agricolă, precum și pentru investiții în culturi permanente, în îmbunătățirea terenurilor agricole și în gestionarea pășunilor.

2. Conservarea peisajelor și a clădirilor tradiționale:

— pentru elemente neproductive, până la 100 % din costurile reale,

— pentru elemente neproductive situate pe exploatații agricole, până la 60 % sau, în zonele defavorizate, până la 75 % din costurile reale, cu condiția ca investițiile să nu atragă o creștere a capacității de producție a exploatației,

— se poate acorda un ajutor suplimentar de până la 100 % pentru a acoperi costurile suplimentare rezultate în urma utilizării de materiale tradiționale necesare pentru păstrarea autenticității istorice a clădirilor.

3. Transferul clădirilor agricole în interes public:

— până la 100 % din costurile reale, cu condiția ca transferul să implice numai demontarea, îndepărtarea și reconstrucția structurilor existente,

— în cazul în care transferul are drept rezultat faptul că agricultorul beneficiază de structuri mai moderne, acesta trebuie să contribuie cu cel puțin 60 % sau, în zonele defavorizate, cu cel puțin 50 % din creșterea valorii structurilor în cauză după transfer. În cazul în care beneficiarul este un tânăr agricultor, această contribuție este de cel puțin 55 %, respectiv 45 % în zonele defavorizate,

— în cazul în care transferul are ca efect o creștere a capacității de producție, beneficiarul trebuie să contribuie cu cel puțin 60 % sau, în zonele defavorizate, cu cel puțin 50 % din cheltuielile legate de respectiva creștere. În cazul în care beneficiarul este un tânăr agricultor, această contribuție este de cel puțin 55 %, respectiv 45 % în zonele defavorizate.

4. Ajutoare pentru plata primelor de asigurare:

— valoarea contribuției autorității locale reprezintă diferența dintre valoarea cofinanțării primelor de asigurare din bugetul național și până la 50 % din costurile eligibile pentru asigurarea culturilor și a produselor și pentru asigurarea șeptelului împotriva pierderilor provocate de boli.

5. Ajutoare pentru comasarea terenurilor:

— până la 100 % din costurile reale eligibile reprezentând cheltuieli administrative și juridice.

6. Ajutoare destinate încurajării producției de produse agricole de calitate:

— până la 100 % din costurile reale eligibile, sub formă de servicii subvenționate; aceste ajutoare nu trebuie să implice plăți directe în numerar către producători.

7. Acordarea de asistență tehnică:

— până la 100 % din costurile aferente educării și formării, serviciilor de consultanță prestate de terți, organizării de forumuri, competiții, expoziții și târguri, realizării de publicații și site-uri web. Ajutoarele se acordă sub formă de servicii subvenționate și nu trebuie să implice plăți directe în numerar către producători

Data punerii în aplicare: Octombrie 2007 (ajutorul nu se acordă înainte de publicarea informațiilor sintetizate pe site-ul web al Comisiei Europene)

Durata sistemului de ajutoare sau a ajutorului individual: Până la 31.12.2013

Obiectivul ajutorului: Obiectivul principal: sprijinirea IMM-urilor

Trimiteri la articolele din Regulamentul (CE) nr. 1857/2006 și costuri eligibile: Capitolul II din proiectul de Norme privind acordarea de ajutoare pentru conservarea și dezvoltarea agriculturii și a zonelor rurale în comuna Prebold în perioada de programare 2007-2013 (Pravilnika o dodeljevanju pomoči za ohranjanje in razvoj kmetijstva ter podeželja v občini Prebold za programsko obdobje 2007-2013) include măsuri constituind ajutoare de stat în conformitate cu următoarele articole din Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001 (JO L 358, 16.12.2006, p. 3):

articolul 4: Investiții în exploatațiile agricole,

articolul 5: Conservarea peisajelor și a clădirilor tradiționale,

articolul 6: Transferul clădirilor agricole în interes public,

articolul 12: Ajutoare pentru plata primelor de asigurare,

articolul 13: Ajutoare pentru comasarea terenurilor,

articolul 14: Ajutoare destinate încurajării producției de produse agricole de calitate,

articolul 15: Acordarea de asistență tehnică în sectorul agricol

Sectorul (sectoarele) în cauză: Agricultură

Denumirea și adresa autorității care acordă ajutorul:

Občina Prebold Hmeljarska cesta 3 SLO-3312 Prebold

Adresă web: http://www.uradni-list.si/1/ulonline.jsp?urlid=200785&dhid=91588

Alte informații: Măsura privind plata primelor de asigurare a culturilor și a produselor include următoarele fenomene meteorologice nefavorabile care pot fi asimilate dezastrelor naturale: înghețul de primăvară, grindina, descărcările electrice, incendiile provocate de descărcări electrice, furtunile și inundațiile.

Normele autorității locale îndeplinesc cerințele Regulamentului (CE) nr. 1857/2006 cu privire la măsurile care trebuie adoptate de autoritățile locale și dispozițiile generale aplicabile (etape premergătoare acordării ajutoarelor, cumulul ajutoarelor, transparența și monitorizarea acestora)

Vinko DEBELAK

Primar al comunei Prebold

Ajutor nr.: XA 289/07

Stat membru: Republica Lituania

Regiunea: —

Denumirea sistemului de ajutoare sau denumirea întreprinderii care beneficiază de ajutorul individual: Parama ūkiams modernizuoti 2007—2013 m.

Temeiul juridic: Lietuvos Respublikos žemės ūkio ministro 2007 m. rugpjūčio 24 d. įsakymas Nr. 3D-389 „Dėl paramos ūkams modernizuoti 2007—2013 metais taisyklių“ (Žin., 2007, Nr. 94-3796)

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Bugetul anual prevăzut este de 10,5 milioane LTL (3,04 milioane EUR la cursul de schimb oficial)

Intensitatea maximă a ajutoarelor: În conformitate cu aceste norme, agricultorii primesc ajutoare care acoperă 20 % din costurile de achiziție a unor tractoare sau combine agricole noi, iar tinerii agricultori, care nu au împlinit vârsta de 40 de ani în momentul depunerii cererii și care și-au început activitatea cu cel mult cinci ani înainte de achiziționarea tractorului sau combinei agricole în cauză (denumiți în continuare „tineri agricultori”), primesc ajutoare care acoperă 25 % din costurile de achiziție.

Valoarea totală a ajutoarelor pentru investiții per beneficiar și per cerere nu poate depăși 10 000 LTL (sau 15 000 LTL, în cazul tinerilor agricultori) pentru un tractor și 40 000 LTL (sau 50 000 LTL, în cazul tinerilor agricultori) pentru o combină agricolă.

Valoarea maximă a ajutoarelor care acoperă o parte din costurile de achiziție a unui tractor sau a unei combine agricole nu poate depăși 40 % din valoarea investițiilor eligibile (sau 50 % în cazul tinerilor agricultori). Ajutoarele acordate pentru achiziționarea de tractoare sau de combine agricole nu pot fi cumulate cu ajutoarele acordate pentru aceleași costuri eligibile, dacă printr-o astfel de cumulare intensitatea ajutorului depășește nivelul maxim menționat anterior, în conformitate cu articolul 19 din Regulamentul (CE) nr. 1857/2006. Toate ajutoarele pentru investiții primite pentru achiziționarea de tractoare sau de combine agricole trebuie cumulate, inclusiv ajutoarele de stat primite în temeiul normelor menționate anterior și orice alt sprijin financiar primit pentru achiziționarea unui nou tractor sau a unei noi combine agricole indicate în cererea de plată a solicitantului.

Valoarea maximă a ajutorului pentru investiții acordat unui beneficiar nu poate depăși suma prevăzută la articolul 4 alineatul (9) din Regulamentul (CE) nr. 1857/2006 (400 000 EUR).

Valoarea ajutorului poate fi modificată în funcție de numărul de beneficiari și sumele solicitate

Data punerii în aplicare:

Durata sistemului de ajutoare sau a ajutorului individual: Până la 31.12.2013

Obiectivul ajutorului:

— Ajutoare pentru IMM,

— achiziționarea de mașini și echipamente,

— reducerea costurilor de producție,

— ameliorarea competitivității exploatațiilor agricole,

— facilitarea achiziționării de mașini agricole de către agricultori.

Se aplică dispozițiile articolului 4 alineatul (4) litera (b) din Regulamentul (CE) nr. 1857/2006

Cheltuieli eligibile:

1. Fondurile programelor speciale de ajutor pentru zonele rurale se utilizează pentru acoperirea unei părți din costurile de achiziție (fără TVA) a unor tractoare noi (denumite în continuare „tractoare”) și a unor combine noi autopropulsate sau tractate, utilizate în producția agricolă (denumite în continuare „combine agricole”), cu excepția combinelor utilizate pentru sfecla de zahăr.

2. Beneficiarii primesc ajutoare numai pentru costurile de achiziție a unor tractoare sau a unor combine agricole care au fost aprobate printr-un ordin al directorului Agenției Naționale de Plăți a Ministerului Agriculturii (denumită în continuare „agenția”) și care sunt efectuate după intrarea în vigoare a respectivului ordin. Ajutoarele acordate în conformitate cu aceste norme nu pot acoperi decât costurile de achiziție a unui singur tractor sau a unei singure combine agricole pe an calendaristic.

3. În conformitate cu articolul 4 alineatul (7) din Regulamentul (CE) nr. 1857/2006, ajutoarele nu trebuie acordate pentru simple investiții de înlocuire a mașinilor agricole

Sectorul (sectoarele) în cauză: Producția primară de produse agricole

Denumirea și adresa autorității care acordă ajutorul:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius

Adresa web: http://www.zum.lt/min/Isakymai/dsp_isakymas.cfm?IsakymasID=3602&langparam=LT

Alte informații: —

Ministerul Agriculturii Republicii Lituania

Secretar de Stat

Vidmantas KANOPA

Ajutor nr.: XA 342/07

Stat membru: Republica Slovenia

Regiunea: Območje občine Lovrenc na Pohorju

Denumirea sistemului de ajutoare sau denumirea întreprinderii care beneficiază de ajutorul individual: Program razvoja kmetijstva in podeželja v občini Lovrenc na Pohorju 2007–2013

Temeiul juridic: Pravilnik o dodeljevanju državnih pomoči za ohranjanje in razvoj kmetijstva in podeželja v občini Lovrenc na Pohorju (II.A poglavje)

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii:

2007: 19 200 EUR

2008: 22 200 EUR

2009: 22 700 EUR

2010: 22 900 EUR

2011: 23 100 EUR

2012: 23 300 EUR

2013: 23 500 EUR

Intensitatea maximă a ajutoarelor:

1. Investiții în exploatații agricole pentru producția primară:

— până la 50 % din costurile eligibile în zonele defavorizate și până la 40 % din costurile eligibile în alte zone.

Obiectivul ajutorului este realizarea de investiții în vederea renovării fermelor, achiziționarea de echipamente care urmează să fie utilizate în producția agricolă, realizarea de investiții în culturi permanente și pentru îmbunătățirea terenurilor agricole și administrarea pășunilor.

2. Pentru comasarea terenurilor:

— până la 100 % din costurile reale, reprezentând cheltuieli administrative și juridice.

3. Acordarea de asistență tehnică în sectorul agricol:

— până la 50 % din costurile pentru educarea și formarea agricultorilor, pentru serviciile de consultanță, pentru organizarea de forumuri, competiții, expoziții și târguri, pentru publicații, cataloage și site-uri web, precum și pentru difuzarea cunoștințelor științifice. Ajutorul se acordă sub formă de servicii subvenționate și nu trebuie să implice plăți directe în numerar către producători

Data punerii în aplicare: Noiembrie 2007 (ajutorul nu se acordă înainte de publicarea informațiilor sintetizate pe site-ul web al Comisiei Europene)

Durata sistemului de ajutoare sau a ajutorului individual: Până la 31.12.2013

Obiectivul ajutorului: Sprijinirea IMM-urilor

Trimiteri la articolele din Regulamentul (CE) nr. 1857/2006 și costuri eligibile: Capitolul II.A din Normele privind conservarea și dezvoltarea agriculturii și zonelor rurale în comuna Lovrenc na Pohorju include măsurile care constituie ajutoare de stat în conformitate cu următoarele articole din Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001 (JO L 358, 16.12.2006, p. 3):

articolul 4: Investiții în exploatațiile agricole,

articolul 13: Ajutoare pentru comasarea terenurilor,

articolul 15: Acordarea de asistență tehnică în sectorul agricol

Sectorul (sectoarele) în cauză: Agricultură

Denumirea și adresa autorității care acordă ajutorul:

Občina Lovrenc na Pohorju Spodnji trg 8 SLO-2344 Lovrenc na Pohorju

Adresa web: http://www.izit.si/muv/index.php?action=showIzdaja&year=2007&izdajaID=423, p. 950

Alte informații: Normele autorității locale respectă cerințele Regulamentului (CE) nr. 1857/2006 în ceea ce privește măsurile care urmează să fie adoptate de autoritatea locală și dispozițiile generale aplicabile (etape premergătoare acordării ajutoarelor, cumulul ajutoarelor, transparența și monitorizarea acestora)

Ajutor nr.: XA 350/07

Stat membru: Regatul Unit

Regiunea: Scotland

Denumirea sistemului de ajutoare sau denumirea întreprinderii care beneficiază de ajutorul individual: Scottish Ewe Scheme

Temeiul juridic: Section 4 and 6 of the Small Landholders (Scotland) Act 1911

Regulamentul (CE) nr. 1857/2006

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 2007: Estimate la 18 800 000 GBP

Intensitatea maximă a ajutoarelor: Ajutorul se va limita la indemnizații de despăgubire pentru pierderile de venituri cauzate de obligațiile de carantină impuse ca urmare a unei epidemii recunoscute în mod oficial de către autoritățile publice. Împreună cu Sheep Welfare Scheme (în temeiul căruia agricultorii vor primi despăgubiri în valoare de aproximativ 1,5 milioane GBP), indemnizația de despăgubire nu va depăși 100 % din costurile aferente cerințelor impuse prin măsurile de combatere a febrei aftoase. Sistemul este finanțat de executivul scoțian.

Consilierii economici ai executivului scoțian estimează că valoarea costului respectării restricțiilor de carantină se ridică la 28 500 000 GBP. Costul total suportat de executivul scoțian pentru întregul pachet de măsuri aplicate sectoarelor afectate de restricțiile carantinei impuse din cauza febrei aftoase, inclusiv pentru Scottish Ewe Scheme și Sheep Welfare Scheme, va fi de cel mult 25 100 000 GBP

Data punerii în aplicare:

Durata sistemului de ajutoare sau a ajutorului individual: Ajutorul va fi acordat producătorilor sub forma unei plăți unice, în noiembrie sau decembrie 2007. Perioada de aplicare a sistemului se va încheia la 31 decembrie 2007

Obiectivul ajutorului: Despăgubirea producătorilor pentru pierderile de venituri cauzate de restricțiile de deplasare și de export impuse ca urmare a epidemiei de febră aftoasă din Regatul Unit. Acest ajutor se acordă în conformitate cu articolul 10 alineatul (2) din Regulamentul (CE) nr. 1857/2006

Costuri eligibile: Pierderile de venituri cauzate de restricțiile de deplasare și de export (care includ cerințe suplimentare de întreținere, scăderea productivității și pierderea valorii comerciale) au fost evaluate la 6 GBP pe cap de oaie tânără sau de reproducere declarată ca fiind prezentă pe exploatația producătorului la 1 martie 2007. Aceste cifre vor fi extrase din formularul de solicitare unică pentru 2007 depus la 15 mai 2007, care indică faptul că indemnizația de despăgubire va fi plătită pentru 3 133 000 de animale, costul total al sistemului ridicându-se astfel la aproximativ 18 800 000 GBP. Sistemul respectă articolul 10 din Regulamentul (CE) nr. 1857/2006, conform căruia intensitatea maximă a ajutoarelor nu trebuie să depășească 100 %, iar ajutoarele sunt destinate despăgubirii pentru pierderile de venituri cauzate de obligațiile de carantină

Sectorul (sectoarele) în cauză: Acest sistem se aplică sectorului creșterii ovinelor de reproducere din Scoția

Denumirea și adresa autorității care acordă ajutorul:

Scottish Executive Pentland House 47 Robb's Loan Edinburgh EH14 1TY United Kingdom Persoană de contact: Brian Endicott Tel. (44-13) 12 44 65 46

Adresa web: http://www.scotland.gov.uk/Topics/Agriculture/grants/Schemes/ScottishEweScheme

Ajutor nr.: XA 378/07

Stat membru: Republica Slovenia

Regiunea: Občina Vuzenica

Denumirea sistemului de ajutoare sau denumirea întreprinderii care beneficiază de ajutorul individual: Pomoč za ohranjanje in razvoj kmetijstva in podeželja v občini Vuzenica za programsko obdobje 2007–2013

Temeiul juridic: Pravilnik o dodeljevanju pomoči za ohranjanje in razvoj kmetijstva in podeželja v občini Vuzenica za programsko obdobje 2007–2013

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii:

2007: 7 431 EUR

2008: 16 000 EUR

2009: 16 000 EUR

2010: 16 000 EUR

2011: 16 000 EUR

2012: 16 000 EUR

2013: 16 000 EUR

Intensitatea maximă a ajutoarelor:

1. Investiții în exploatații agricole pentru producția primară:

— până la 50 % din costurile eligibile în zonele defavorizate,

— până la 40 % din costurile eligibile în alte zone,

— până la 60 % din costurile eligibile în zonele defavorizate și până la 50 % din costurile eligibile în alte zone, în cazul în care investițiile sunt realizate de tineri agricultori în termen de cinci ani de la data instalării.

Ajutoarele se acordă pentru investiții în scopul renovării structurilor exploatațiilor agricole și achiziționării de echipamente utilizate în producția agricolă, precum și pentru investiții în culturi permanente, în ameliorarea terenurilor agricole și în gestionarea pășunilor.

2. Conservarea peisajelor și a clădirilor tradiționale:

— până la 100 % din costurile reale aferente investițiilor în elemente neproductive,

— pentru elemente productive situate pe exploatații agricole, până la 60 % sau, în zonele defavorizate, până la 75 % din costurile reale, cu condiția ca investițiile să nu atragă după sine o creștere a capacității de producție a exploatației,

— se poate acorda un ajutor suplimentar de până la 100 % din costurile suplimentare rezultate în urma utilizării de materiale tradiționale necesare pentru păstrarea autenticității istorice a clădirilor.

3. Transferul clădirilor agricole în interes public:

— până la 100 % din costurile reale, cu condiția ca transferul să constea exclusiv în demontarea, transportarea și reconstruirea structurilor existente,

— în cazul în care transferul are drept rezultat faptul că agricultorul beneficiază de structuri mai moderne, acesta trebuie să contribuie cu cel puțin 60 % sau, în zonele defavorizate, cu cel puțin 50 % din creșterea valorii structurilor în cauză după transfer. În cazul în care beneficiarul este un agricultor tânăr, această contribuție este de cel puțin 55 %, respectiv 45 % în zonele defavorizate,

— în cazul în care transferul are ca efect o creștere a capacității de producție, agricultorul trebuie să contribuie cu cel puțin 60 % sau, în zonele defavorizate, cu cel puțin 50 % din cheltuielile legate de respectiva creștere. În cazul în care beneficiarul este un agricultor tânăr, această contribuție este de cel puțin 55 %, respectiv 45 % în zonele defavorizate.

4. Ajutoare pentru plata primelor de asigurare:

— valoarea contribuției municipalității reprezintă diferența dintre valoarea cofinanțării primelor de asigurare din bugetul național și până la 50 % din costurile eligibile pentru asigurarea culturilor și a produselor și pentru asigurarea șeptelului împotriva pierderilor provocate de boli.

5. Ajutoare pentru comasarea terenurilor:

— până la 100 % din costurile eligibile, reprezentând cheltuieli administrative și juridice.

6. Ajutoare destinate încurajării producției de produse agricole de calitate:

— până la 100 % din costurile eligibile sub formă de servicii subvenționate; aceste ajutoare nu trebuie să implice plăți directe în numerar către producători.

7. Acordarea de asistență tehnică:

— până la 100 % din costurile eligibile pentru educarea și formarea agricultorilor, pentru servicii de consultanță, pentru organizarea de forumuri, competiții, expoziții și târguri, pentru publicații, cataloage și site-uri internet, precum și pentru finanțarea serviciilor de înlocuire. Ajutoarele se acordă sub formă de servicii subvenționate și nu trebuie să implice plăți directe în numerar către producători

Data punerii în aplicare: Din noiembrie 2007 (ajutorul nu se acordă înainte de publicarea informațiilor sintetizate pe site-ul Comisiei Europene)

Durata sistemului de ajutoare sau a ajutorului individual: Până la 31.12.2013

Obiectivul ajutorului: Sprijinirea IMM-urilor

Trimiteri la articolele din Regulamentul (CE) nr. 1857/2006 și costuri eligibile: Capitolul II din proiectul de Norme privind acordarea de ajutoare pentru conservarea și dezvoltarea agriculturii și a zonelor rurale în comuna Vuzenica în perioada de programare 2007-2013 (Pravilnik o dodeljevanju pomoči za ohranjanje in razvoj kmetijstva in podeželja v Občini Vuzenica za programsko obdobje 2007-2013) include măsuri constituind ajutoare de stat în conformitate cu următoarele articole din Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001 (JO L 358, 16.12.2006, p. 3):

articolul 4: Investiții în exploatațiile agricole,

articolul 5: Conservarea peisajelor și a clădirilor tradiționale,

articolul 6: Transferul clădirilor agricole în interes public,

articolul 12: Ajutoare pentru plata primelor de asigurare,

articolul 13: Ajutoare pentru comasarea terenurilor,

articolul 14: Ajutoare destinate încurajării producției de produse agricole de calitate,

articolul 15: Acordarea de asistență tehnică în sectorul agricol

Sectorul (sectoarele) în cauză: Agricultură

Denumirea și adresa autorității care acordă ajutorul:

Občina Vuzenica Mladinska ulica 1 SLO-2367 Vuzenica

Adresă web: http://www.izit.si/muv/index.php?action=showIzdaja&year=2007&izdajaID=426

Nr. 569, pagina 30

Alte informații: Ajutoarele privind plata primelor de asigurare a culturilor și a produselor includ următoarele fenomene meteorologice nefavorabile care pot fi asimilate dezastrelor naturale: înghețul de primăvară, grindina, fulgerul, incendiile provocate de fulger, furtunile și inundațiile.

Normele autorității locale respectă dispozițiile Regulamentului (CE) nr. 1857/2006 în ceea ce privește măsurile care urmează să fie adoptate de autoritatea locală și dispozițiile generale aplicabile (etape premergătoare acordării ajutoarelor, cumulul ajutoarelor, transparența și monitorizarea acestora)

Miran KUS

Primarul comunei Vuzenica